DFL-Ligapokal

DFB-Ligapokal eller Tysk ligacup var en tysk cup som foregikk før sesongstart i Bundesliga.  De fem øverste lagene fra forrige sesong samt vinneren av DFB-Pokal deltok.  Deutsche Fussball-Bund (det tyske fotballforbundet) var arrangør fram til 2005 da Die Liga Fussballverband (den tyske fotballigaen) ble arrangør fram til 2007 og ligacupen het da DFL-Ligapokal.

Historie 
Ligacupen ble startet opp før sesongen 1972-73 da München arrangerte de olympiske leker og oppstart på fotballsesongen ble forskjøvet til september.  32 lag deltok og ble inndelt i åtte regionale grupper.  De spilte to kamper mot hvert lag og vinneren av hver gruppe gikk videre til kvartfinalene.  Det ble ikke arrangert noen ligacup igjen før i 1997.  Den tyske supercupen ble startet opp i 1987 og ble lagt ned i 1996 da ligacupen startet opp i nytt format.  De fem øverste lagene fra forrige sesong samt vinner av DFB-Pokal deltok.  Hvis laget som vant den cupen var blant de fem beste lagene i serien, ble det sjette beste laget tatt med.

Ligacupen ble kjent som Premiere-Ligapokal fra 2005 da det tyske tv-selskapet Premiere sponset cupen.  Ligacupen ble ikke arrangert i 2008 siden datoene ville kollidert med Europamesterskapet i fotball.  Ligacupen ble heller ikke arrangert i 2009 da det tyske fotballforbundet valgte å legge den ned.  Året etterpå ble den tyske supercupen startet opp igjen og overtok for ligacupen.

Vinnere

Vinnere totalt

Referanser

Eksterne lenker 
 Liste over Ligacup og Supercup finaler, RSSSF.com

Fotballturneringer i Tyskland